
Τροποποίηση του άρθρου 5 του Π.Δ. 147/1994 «Οργανι¬ 
σμός της Γενικής Γραμματείας Έρευνας και Τεχνολο¬ 
γίας του Υπουργείου Βιομηχανίας, Ενέργειας και Τε¬ 
χνολογίας», 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

(α) του άρθρου 27 παράγρ. 3 εδάφιο δεύτερο του Ν. 
1558/1985 (ΦΕΚ 137 Α), όπως τροποποιήθηκε με τις δια¬ 
τάξεις του άρθρου 8 παράγρ. 2του Ν. 2026/1992 «Ρύθμι¬ 
ση θεμάτων οργάνωσης προσωπικού της δημόσιας διοί¬ 
κησης και άλλες διατάξεις» (ΦΕΚ 43 Α) και 

(β) του άρθρου 29Ατου Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/1992 (ΦΕΚ 154 Α). 

2. Την απόφαση αριθ. ΔΙΔΚ/Φ.44.1/21566/10.10.1996 
«Ανάθεση αρμοδιοτήτων Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (ΦΕΚ 932 Β). 

3. Την αριθ. 1107147/1239/4.10.96 (ΦΕΚ 922/Β/7.10.96) 
απόφαση του Πρωθυπουργού και Υπουργού Οικονομι¬ 


κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Το γεγονός ότι τα οριζόμενα στο παρόν Προεδρικό 
Διάταγμα δεν επιβαρύνουν τον κρατικό προϋπολογισμό. 

5. Την 60/1997 γνωμοδότηση του Συμβουλίου της Επι¬ 
κράτειας μετά από πρόταση των Υπου ργών Οικκονομικών 
και Ανάπτυξης και του Υφυπουργού Εσωτερικών, Δημό¬ 
σιας Διοίκησης και Αποκέντρωσης, αποφασίζουμε: 

Άρθρο 1 

Οι διατάξεις του εδαφίου β του άρθρου 5 του Π.Δ. 
147/1994 (ΦΕΚ 99 Α) αντικαθίστανται ως εξής: 

«Καταρτίζει τις υπουργικές αποφάσεις και τις αντίστοι¬ 
χες συμβάσεις ανάθεσης των προς ένταξη έργων, πλην ε¬ 
κείνων που εκδΐδονται από τις καθ' ύλην αρμόδιες Δ/νσεις 
της Γ ενικής Γραμματείας Έρευνας και Τεχνολογίας, οι ο¬ 
ποίες και θα διαχειρίζονται τις αντίστοιχες πιστώσεις». 

Αρθρο 2 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 22 Μαΐου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ 'ΊΙΟΥ'ΤΟ/ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ ΔΙΟΙΚΗΣΗΣ 8. ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΝ. ΜΑΝΤΕΛΗΣ ΝΙΚ, ΧΡΙΣΤΟΔΟΥΛΑΚΗΣ 

ΑΝΑΙ1ΓΥΕΗΣ 

Β. ΠΑΠΑΝΔΡΕΟΥ 

-φ- 

( 2 ) 

Περί οργανώσεως των Υπηρεσιών του Επαγγελματικού 
Επιμελητηρίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 8 του Ν. 2081/92 
(ΦΕΚ 154/Α/92) «Ρύθμισητου θεσμού των Επιμελητηρίων 

και άλλες διατάξεις». 

2. Τις διατάξεις του άρθρου 19 παράγρ. 2 του Ν. 
1735/87 (ΦΕΚ 195/Α/87) «Προσλήψεις στο Δημόσιο Το¬ 
μέα, Κοινωνικός Έλεγχος στη Δημόσια Διοίκηση, Πολιτι¬ 
κά Δικαιώματα και άλλες διατάξεις». 

3. Το άρθρο 29α το Ν. 1558/85 (ΦΕΚ 137/Α/85) που προ¬ 
στέθηκε με το άρθρο 27 του Ν. 2081/92 (ΦΕΚ 154/Α/92) 
και το γεγονός ότι από τις διατάξεις του παρόντος δια¬ 
τάγματος, δεν προκαλείται πρόσθετη δαπάνη σε βάρος 
του προϋπολογισμού του Επαγγελματικού Επιμελητηρί¬ 
ου Θεσσαλονίκης. 

4. Τις διατάξεις των άρθρων 35 παράγρ. 1 και 36 παρά¬ 
γρ. 15του Ν. 2190/94 (ΦΕΚ28/Α/94) «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης», 

5. Τις αριθ. 202/2.12.1992 και 237/10.6.1996 αποφάσεις 
του Διοικητικού Συμβουλίου του Επαγγελματικού Επιμε¬ 
λητηρίου Θεσσαλονίκης. 

6. Το Π.Δ. 27/96 (ΦΕΚ 19/Α/1.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

7. Την αριθ. 114/4.10.96 απόφαση του Πρωθυπουργού 
και της Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Μιχάλη Χρυσοχοΐδη» (ΦΕΚ 924/Β/96). 

8. Το Π Δ. 373/1995 «Συγχώνευση τω ν Υπο υ ρ γείων Προ¬ 
εδρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων τους» (Α 201). 

9. Την αριθ. ΔΙΔΚ/Φ44.1/21566/10.10.96 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των του Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημ. 
Διοίκησης και Αποκέντρωσης» (ΦΕΚ 932/Β/96). 

10. Τις αριθ. 498/1995, 442/96 & 198/97 γνωμοδοτ, του 
Συμβουλίου της Επικράτειας με πρόταση του Υφυπουρ¬ 
γού Εσωτερικών Δημόσιας Διοίκησης και Αποκέντρωσης, 
και του Υφυπουργού Ανάπτυξης, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Επαγγελματικού Επιμελητηρίου Θεσ¬ 
σαλονίκης (Διάταγμα 18.11.1946 ΦΕΚ 337/Α/1946) διαρ¬ 
θρώνονται σε επίπεδο Διεύθυνσης, η οποία συγκροτείται 
ως εξής: 

1. α. Τμήμα Επαγγελματικών Θεμάτων 
β. Τμήμα Μητρώου 

γ. Τμήμα Διοικητικού - Οικονομικού 
δ. Τμήμα Μηχανογραφικών Εφαρμογών 

2. Αυτοτελή Γ ραφεία: 

α. Γ ραφείο Τ ύπου Εκδόσεων και Δημοσίων Σχέσεων 
β. Νομικών Υποθέσεων. 

Άρθρο 2 
Αρμοδιότητες 

Οι αρμοδιότητες της Δ/σης ανάγονται στα παρακάτω 
θέματα, τα οποία κατανέμονται μεταξύ των Τμημάτων και 
των Αυτοτελών Γ ραφείων, ως εξής: 

1. α. ΤΜΗΜΑ ΕΠΑΓΓΕΛΜΑΤΙΚΩΝ ΘΕΜΑΤΩΝ 

Στην αρμοδιότητα του Τμήματος Επαγγελματικών Θε¬ 
μάτων, ανήκουν: 

Η μελέτη, αντιμετώπιση και παρακολούθηση κάθε θέ¬ 


ματος που αφορά τα επαγγέλματα της περιφέρειας και 
την εφαρμογή των σχετικών διατάξεων, νόμων και κανο¬ 
νιστικών γενικά πράξεων καθώς και η ενημέρωση των με¬ 
λών του Επιμελητηρίου επί των εκάστοτε ισχυόντων. 

Η εισήγηση σε σχέδια νόμων, π. διαταγμάτων και απο¬ 
φάσεων που αφορούν τα επαγγέλματα. 

Η μέριμνα για τον καθορισμό των θεμάτων και σχετικών 
εισηγήσεων του Επιμελτητηρίου σε τυχόν συνέδρια των 
Επαγγελματιών και άλλων σχετικών εκδηλώσεων. 

Η συγκέντρωση στοιχείων και πληροφοριών, η επεξερ¬ 
γασία και ανάλυση αυτών και η κατάρτιση μελετών επιθε¬ 
μάτων αναγομένων στα επαγγέλματα, τις υπηρεσίες και 
την εν γένει οικονομία της χώρας. 

Η έρευνα της αγοράς και η μελέτη των προβλημάτων 
που ανακύπτουν για τα επαγγέλματα. 

Η κατάρτιση προγράμματος επί της πορείας και της 
δραστηριότητας του Επιμελητηρίου ως γνωμοδοτικού 
οργάνου της πολιτείας και ως φορέα ανάπτυξης και προ¬ 
αγωγής των επαγγελμάτων. 

Η συγκέντρωση και επεξεργασία στατιστικών στοιχείων 
για την ενάσκηση του γνωμοδοτικού έργου του Επιμελη¬ 
τηρίου και για την ανάπτυξη και προαγωγή των επαγγελ¬ 
μάτων. 

Η επιμέλεια της προπαρασκευής για συμμετοχή του Ε¬ 
πιμελητηρίου σε συνέδρια εσωτερικού και εξωτερικού ως 
και σε εμπορικές αποστολές. 

Η μελέτη και η πρόταση μέτρων για την απλούστευαη 
των διαδικασιών μέσα στο Επιμελητήριο για την αύξηση 
της παραγωγικότητας και την ταχύτερη εξυπηρέτηση 
των συναλλασσόμενων. 

Η καταγραφή των επιτόπιων εμπορικών συνηθειών και 
εμπορικών εθίμων. 

Η τήρηση ευρετηρίου των εκάστοτε υφισταμένων Σω¬ 
ματείων- Ενώσεων, Ομοσπονδιών, Συνεταιρισμών, κ.λ.π. 

β, ΤΜΗΜΑ ΜΗΤΡΩΟΥ 

Στην αρμοδιότητα του Τμήματος Μητρώου, ανήκουν: 

Η τήρηση του μητρώου των μελών του Επιμελτητηρίου, 
η συνεχής ενημέρωσή του, καθώς και η έκδοση σχεπκών 
πιστοποιητικών. 

Η σύνταξη των εκλογικών καταλόγων για την ανάπτυξη 
της Διοικήσεως του Επιμελητηρίου και κάθε σχετική ερ¬ 
γασία με τις εκλογές. 

Η παραλαβή και έλεγχος δικαιολογητικών για την έκδο¬ 
ση άδειας παραγωγού Ασφαλίσεων Ασφαλιστικών Πρα¬ 
κτόρων, Μεσιτών Ασφαλίσεων, Ασφαλιστικών Συμβού¬ 
λων και Συντονιστών Ασφαλιστικών Συμβούλων, καθώς 
και τήρηση Ειδικού Μητρώου αυτών. 

Η επίδοση αδειών Μεσιτών Αστικών Συμβάσεων και τή¬ 
ρηση Ειδικού Μητρώου αυτών. 

Κάθε σχετική εργασία για την διενέργεια δειγματολη¬ 
ψιών και πραγματογνωμοσυνών κατά τις κείμενες διατά¬ 
ξεις. 

Η θεώρηση το ομοίου και γνησίου της υπογραφής των 
μελών του Επιμελητηρίου. 

γ. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονο¬ 
μικού ανήκουν: 

Η μέριμνα για όλα τα θέματα υπηρεσιακής κατάστασης 
προσωπικού, καθώς και η επεξεργασία στοιχείων για τη 
σύνθεση και τις μεταβολές του, σύμφωνα με τις κείμενες 
διατάξεις. 

Η μέριμνα για την διακρίβωση των αναγκών εκπαίδευ¬ 
σης προσωπικού. 

Η μέριμνα για την εφαρμογή προγραμμάτων εκπαίδευ¬ 
σης προσωπικού στο εσωτερικό και εξωτερικό στα πλαί¬ 
σια της ισχύουσας κάθε φορά σχετικής νομοθεσίας. 

Η διακίνηση της αλληλογραφίας, δακτυλογράφηση, α¬ 
ναπαραγωγή εγγράφων και εντύπων, διεκπεραίωση και 
τήρηση του Γενικού Πρωτοκόλλου των εισερχομένων και 
εξερχομένων εγγράφων. 

Η μέριμνα για τη βεβαίωση του γνήσιου της υπογραφής 
του προσωπικού και των πολιτών. 

Η μέριμνα για την παραλαβή από το Εθνικό Τυπογρα¬ 
φείο των ΦΕΚ ή άλλων εντύπων και διανομή τους στα αρ¬ 
μόδια γραφεία. 

Η μέριμνα για τη φύλαξη και καθαρισμό της Υπηρεσίας. 
Η μέριμνα για τη λειτουργία του τηλεφωνικού κέντρου, 
τηλετύπων και λοιπών μέσων επικοινωνίας. 

Η μέριμνα για την τήρηση των πρακτικών της Διοικητι¬ 
κής Επιτροπής και του Διοικητικού Συμβουλίου του Επι¬ 
μελητηρίου. 

Η μέριμνα για την κατάρτιση και τροποποίηση του προ¬ 
ϋπολογισμού του Επιμελητηρίου. 

Η διαχείριση κάθε δαπάνης καθώς και η εκκαθάριση α¬ 
ποδοχών και γενικά αποζημιώσεων προσωπικού. 

Η μέριμνα για την είσπραξη κάθε εσόδου. 

Η μέριμνα για την προμήθεια κάθε μηχανήματος, υλι¬ 
κού, εφοδίου ή άλλου περιουσιακού στοιχείου, σύμφωνα 
με την ισχύουσα νομοθεσία. 

Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων, εγκασταστάσεων και 
μηχανημάτων κ.λ.π.). 

Η μέριμνα για την στέγαση της Υπηρεσίας. 

Η μέριμνα για την διαχείριση υλικού της Υπηρεσίας, 
δ. ΤΜΗΜΑ ΜΗΧΑΝΟΓΡΑΦΙΚΩΝ ΕΦΑΡΜΟΓΩΝ 
Στην αρμοδιότητα αυτού του Τμήματος, ανήκουν: 

Η πλήρης κάλυψη των μηχανογραφικών αναγκών, όλων 
των Τμημάτων, της Υπηρεσίας από πλευράς ανάλυσης, 
σχεδίασης, προγραμματισμού, τεκμηρίωσης, υλοποίη¬ 
σης των εφαρμογών του και σύνταξης ειδικών τεχνικών 
μελετών και μελετών σκοπιμότητας καθώς και τεχνικής υ¬ 
ποστήριξης και ασφαλείας του υλικού εξοπλισμού καιτου 
λογισμικού. 

2. α. ΑΥΤΟΤΕΛΕΣ ΓΡΑΦΕΙΟ ΤΎΠΟΥ, ΕΚΔΟΣΕΩΝ ΚΑΙ 
ΔΗΜΟΣΙΩΝ ΣΧΕΣΕΩΝ 
Στην αρμοδιότητα του γραφείου, υπάγονται: 

Η προβολή του έργου του Επιμελητηρίου δια του τύπου 
και κάθε άλλου πρόσφορου μέσου. 

Η επιμέλεια για τις εκδόσεις του Επιμελητηρίου και η α¬ 
ποστολή αυτών στα μέλη και τους Οργανισμούς του Ε¬ 
σωτερικού και εξωτερικού. 

Η έκδοση ενημερωτικών δελτίων τύπου, επί των πάσης 
φύσεως δραστηριοτήτων του επιμελητηρίου. 

Η παρακολούθηση του ημερήσιου τύπου και περιοδι¬ 
κού οικονομικού τύπου και η ενημέρωση των Υπηρεσιών 
για δημοσιεύματα σχετικά με τις αρμοδιότητές τους. 

Η μέριμνα για την λειτουργία της βιβλιοθήκης του Επι¬ 
μελητηρίου και του εμπλουτισμού της με νέες εκδόσεις 
και γενικά έντυπο υλικό. 

Η επιμέλεια για την οργάνωση των εκδηλώσεων του Ε¬ 
πιμελητηρίου για την υποδοχή και φιλοξενία των ξένων α¬ 
ποστολών, σε συνεργασία με τα αρμόδια Τμήματα και 
Γ ραφεία του Επιμελητηρίου. 

Η επιμέλεια της σύνταξης, έκδοσης και διεκπεραίωσης 
του μηνιαίου Δελτίου του Επιμελητηρίου. 


β. ΑΥΤΟΤΕΛΕΣ ΓΡΑΦΕΙΟ ΝΟΜΙΚΩΝ ΥΠΟΘΕΣΕΩΝ 
Στην αρμοδιότητα αυτού του Γ ραφείου ανήκουν: 

Η γνωμοδότηση επί παντός νομικού ζητήματος. 

Ο Χειρισμός των δικαστικών υποθέσεων του Επιμελη¬ 
τηρίου. 

Η δια του Νομικού Συμβούλου εκπροσώπηση του Επι¬ 
μελητηρίου, κατόπιν εντολής. 

Η παρακολούθηση της νομοθεσίας και των Πράξεων 
της Διοικήσεως που έχουν σχέση με τα Επιμελητήρια. 

Άρθρο 3 

Διάρθρωση θέσεων 

Οι θέσεις του μόνιμου προσωπικού κατά Κατηγορίας 
και Κλάδους, ορίζονται ως εξής: 

Α. ΚΑΤΗΓΟΡΙΑ ΠΕ 

Κλάδος ΠΕ Διοικητικού Οικονομικού έξι {6} θέσεις 
Β. ΚΑΤΗΓΟΡΙΑ ΤΕ 

Κλάδος ΤΕ Διοικητικού - Λογιστικού Δύο (2) θέσεις 
Κλάδος ΤΕ Πληροφορικής (Ειδικότητας Πληροφορι¬ 
κής μία (1) θέση 
Γ. ΚΑΤΗΓΟΡΙΑ ΔΕ 

Κλάδος ΔΕ Διοικητικού - Λογιστικού δέκα (10) θέσεις ε¬ 
πί των οποίων: τρεις (3) θέσεις ειδικότητας Εισπράκτορα. 

Κλάδος ΔΕ Δακτυλογράφων- Στενογράφων δύο (2) θέ¬ 
σεις εκ των οποίων ειδικότητας δακτυλογράφων - στενο¬ 
γράφων Ελληνικής, θέση μία (1) και ειδικότητας ξενο- 
γλώσσων δακτυλογράφων - στενογράφων μία (1) θέση. 

Κλάδος ΔΕ Μεταφραστών - Διερμηνέων μία (1) θέση ει¬ 
δικότητας δύο ξένων γλωσσών (αγγλικής - γερμανικής ή 
γαλλικής) 

Κλάδος ΔΕ Προσωπικού Η/Υ μιία (1) θέση (ειδικότητας 
χειριστών ηλεκτρονικού υπολογιστή) 

Δ. ΚΑΤΗΓΟΡΙΑ ΥΕ 

Κλάδος ΥΕ Επιμελητών δύο (2) θέσεις 
Κλάδος ΥΕ Προσωπικού Καθαριότητας δύο (2) θέσεις. 
Μία θέση προσωρινή κλάδου ΥΕ Βοηθητικού προσωπι¬ 
κού για εργασίες βοηθητικών εργασιών και εργασίες φύ¬ 
λακα που προήλθε από την εφαρμογή των διατάξεων του 
άρθρου 2 και 3 του Ν. 1476/84. 

Άρθρο 4 

Προσωπικό με σχέση εργασίας Ιδιωτικού δικαίου Αορί¬ 
στου χρόνου κατ' άρθρο 20 παρ. 2 - 5του Ν. 1746/88. 

Μία θέση καθαρίστριας προσωρινή, Η θέση αυτή έχει 
μετατραπεί σε προσωρινή από εφαρμογή των διατάξεων 
του άρθρου 20 του Ν, 1746/88. 

Άρθρο 5 

Προσωπικό με Σχέση Εργασίας Ιδιωτικού Δικαίου αορί¬ 
στου Χρόνου. 

Θέσεις προσωπικού με σχέση εργασίας Ιδιωτικού Δι¬ 
καίου Αορίστου Χρόνου, που διέπεται από τις διατάξεις 
του άρθρου 25 του Ν. 1943/91: 

Ειδικοί Επιστήμονες: Θέση μία (1) Οικονομολόγου, Ει¬ 
δικός σε θέματα Μικροοικονομίας και Μακροοικονομίας 
και με άριστη γνώση μιας (1) ξένης γλώσσας (αγγλικής, 
γερμανικής ή γαλλικής). 

Άρθρο 6 

Προσωπικό με Σχέση Έμμισθης Εντολής 
Μία (1) θέση Δικηγόρου παρ' Αρείω Πάγω, ο οποίος 
προσλαμβάνεται κατά τις διατάξεις του ισχύοντα Κώδικα 
περί Δικηγόρων. 

Άρθρο 7 
Προϊστάμενοι 

1. Της Διεύθυνσης του Επαγγελματικού Επιμελητηρίου 
Θεσσαλονίκης προΐστανται μόνιμοι υπάλληλοι του Κλά¬ 
δου ΠΕ Διοικητικού - Οικονομικού και εν ελλείψει των 
Κλάδων ΤΕ Διοικητικού - Λογιστικού ή ΔΕ Διοικητικού - 
Λογιστικού (πληντης ειδικότητας Εισπρακτόρων). 

2. Των Τμημάτων, π λην του Τμήματος Μηχανογραφικών 
Εφαρμογών, καθώς και του Αυτοτελούς Γραφείου Τύπου 
Εκδόσεων και Δημοσίων Σχέσεων, προΐστανται υπάλλη¬ 
λοι των Κλάδων ΠΕ Διοικητικού - Οικονομικού, ή ΤΕ Διοι¬ 
κητικού - Λογιστικού και εν ελλείψει ΔΕ Διοικητικού - Λο¬ 
γιστικού. 

3. Του Τμήματος Μηχανογραφικών Εφαρμογών, 
προΐστανται υπάλληλοι του Κλάδου ΤΕ Πληροφορικής ή 
του Κλάδου ΔΕ Η/Υ και εν ελλείψει ΠΕ Διοικητικού - Οικο¬ 
νομικού ή ΤΕ Διοικητικού - Λογιστικού ή ΔΕ Διοικητικού - 
Λογιστικού, πληντης ειδικότητας Εισπρακτόρων. 

4. Του Γ ραφείου Νομικών υποθέσεων προΐσταται Δικη¬ 
γόρος με έμμισθη εντολή. 

Άρθρο 8 

Μεταβατικές Διατάξεις 

Οι κατά την δημοσίευση του παρόντος υπηρετούντες υ¬ 
πάλληλοι κατατάσσονται αυτοδίκαια στις αντίστοιχες κα¬ 
τά κλάδους και κατηγορίες οργανικές θέσεις, που προ- 
βλέπονται στα άρθρα 3, 4 και 5 του παρόντος. 

Οι διατάξεις της ΚΥΑ 18986/893/77 ΦΕΚ 214/Β/11.3.77 
«περί οργανώσεως των υπηρεσιών του Επαγγελματικού 
Επιμελητηρίου Θεσσαλονίκης» καθώς και άλλη σχετική 
διάταξη που ρυθμίζει άλλως τα της οργάνωσης των Υπη¬ 
ρεσιών του Επιμελητηρίου, καθώς και της διάρθρωσης 
των θέσεων του προσωπικού αυτού, καταργούνται με την 
δημοσίευση του παρόντος Π. Διατάγματος. 

Στον Υφυπουργό Ανάπτυξης αναθέτουμε την δημοσί¬ 
ευση και εκτέλεση του παρόντος Διατάγματος. 

Αθήνα, 27 Μάίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ ΔΗΜ, ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

ΑΝΑΣΤΑΣΙΟΣ ΜΑΝΤΕΛΗΣ ΜΙΧ. ΧΡΥΣΟΧΟΪΔΗΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 130 ( 3 ) 

Περί εγκρίσεωςτου Οργανισμού του Επιμελητηρίου 
Σερρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3παραγρ. 8 του Ν. 2081/92 
(ΦΕΚ 154/Α/92) «Ρύθμιση του θεσμού των Επιμελητηρίων 
και άλλες διατάξεις». 

2. Τις διατάξεις του άρθρου 19 παραγρ. 1 και 2 του Ν. 
1735/87 (ΦΕΚ 195/Α/87) «Προσλήψεις στο Δημόσιο Το¬ 
μέα, Κοινωνικός έλεγχος στη Δημόσια Διοίκηση, Πολιτικά 
Δικαιώματα και άλλες διατάξεις». 

3. Το άρθρο 29Α του Ν. 1558/85 (ΦΕΚ 137/Α/85) που 
προστέθηκε με το άρθρο 27 του Ν. 2081/92 (ΦΕΚ 


154/Α ; 92) και τα γεγονός ότι από τις διατάξεις του παρό¬ 
ντος διατάγματος δεν προκαλείται πρόσθετη δαπάνη σε 
βάρος του προϋπολογισμού του Επιμελητηρίου Σερρών. 

4. Τις διατάξεις των άρθρων 35 παραγρ. 1 και 36παρα- 
γρ. 15του Ν. 2190/94 (ΦΕΚ28/Α/94) «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης». 

5. Τις αριθ, 5/22.12,92 και 3/2.7.96 αποφάσεις του Διοι¬ 
κητικού Συμβουλίου του Επιμελητηρίου Σερρών. 

6. Το άρθρο 1 παραγρ. 1 εδαφ. α'(2) του Π.Δ., 343/1990 
«Σύσταση Γενικών Διευθύνσεων κ.λπ. στο Υπουργείο Ε¬ 
μπορίου» (ΦΕΚ 135/Α). το άρθρο 3 παραγρ. 2 εδάφ. β' (7) 
του Π.Δ. 397/88 «Οργανισμόςτου Υπουργείου Εμπορίου» 
(ΦΕΚ 185/Α). 

7. Το Π,Δ, 27/96 (ΦΕΚ 19/Α'Ί.2.1996) «Συγχώνευσητων 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

8. Την αριθ. 114/4.10.96 Απόφαση του Πρωθυπουργού 
και της Υπουργού Ανάπτυξης «ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Μιχάλη Χρυσοχοΐδη» (ΦΕΚ 924/Β/96). 

9. Την αριθ. ΔΙΔΚ/Φ44. 1/21566/1 0.1 0.96 απόφαση του 
Πρωθυπουργού και του Υπουργού Εσωτερικών Δημ, Δι¬ 
οίκησης και Αποκέντρωσης «Ανάθεση αρμοδιοτήτων του 
Υπουργού Εσωτερικών, Δημ. Διοίκησης και Αποκέντρω¬ 
σης στους Υφυπουργούς Εσωτερικών Δημ. Διοίκησης και 
Αποκέντρωσης» (ΦΕΚ932/Β/96). 

10. Τις αριθ. 547/95 & 196/97 γνωμοδοτ, του Συμβουλί¬ 
ου της Επικράτειας με πρόταση του Υφυπουργού Εσοπε- 
ρικών, Δημόσιας Διοίκησης και Αποκέντρωσης και του Υ¬ 
φυπουργού Ανάπτυξης, αποφασίζουμε: 

Αρθρο 1 

Διάρθρωση Υπηρεσιών 

Οι Υπηρεσίες του Επιμελητηρίου Σερρών (Διάταγμα 
9/12/47 - ΦΕΚ 277/Α/1947), διορθώνονται σε επίπεδο Δι¬ 
εύθυνσης, η οποία συγκροτείται ως εξής: 

α, Τμήμα Εμποροβιομηχανικών και Επαγγελματοβιοτε¬ 
χνικών θεμάτων. 

β. Τμήμα Διοικητικού - Οικονομικού 

γ. Τμήμα Μηχανογραφικών Εφαρμογών. 

Αρθρο 2 

Οι αρμοδιότητες της Δ/νσης ανάγονται στα παρακάτω 
θέματα, τα οποία κατανέμονται μεταξύ των τμημάτων ως 
εξής: 

α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛ¬ 
ΜΑΤΙΚΩΝ ΘΕΜΑΤΩΝ 

Στην αρμοδιότητα του Τμήματος Εμποροβιομηχανικοιν 
και Επαγγελματοβιοτεχνικών θεμάτων, ανήκουν: 

Η μελέτη κάθε θέματος που αφορά την Βιομηχανία, το 
Εμπόριο, την βιοτεχνία και τα Επαγγέλματα για την ενά¬ 
σκηση του γνωμοδοτικού έργου του Επιμελητηρίου. 

Η παρακολούθηση κάθε θέματος που αναφέρεται στο 
εισαγωγικό και εξαγωγικό εμπόριο της Χώρας, καθώς και 
στη βιομηχανία της περιφέρειας του Επιμελητηρίου, η ε¬ 
νημέρωση των ενδιαφερομένων μελών επί των εκάστοτε 
ισχυουσών διατάξεων και η εισήγηση στις αρμόδιες αρ¬ 
χές για τα παραπάνω θέματα. 

Η στατιστική παρακολούθηση της εμπορικής και βιομη¬ 
χανικής κίνησης, η συγκέντρωση και μελέτη όλων των 
στατιστικών στοιχείων των εκδιδομένων από όλες τις αρ- 

μόδιες υπηρεσίες, καθώς και η δημοσίευση των στοιχεί¬ 
ων αυτών και των πορισμάτων της μελέτης στο μηνιαίο 
Δελτίο του Επιμελητηρίου. 

Η έρευνα της αγοράς και η μελέτη των προβλημάτων 
που ανακύπτουν από το εμπόριο και την βιομηχανία. 

Η μελέτη, η αντιμετώπιση και παρακολούθηση κάθε θέ¬ 
ματος που αφορά τα επαγγέλματα και τις βιοτεχνίες της 
περιφέρειας του Επιμελητηρίου και η εφαρμογή των σχε¬ 
τικών διατάξεων νό μων και κανονιστικών γενικά πράξεων, 
καθώς και η ενημέρωση των μελών του Επιμελητηρίου ε¬ 
πί των εκάστοτε ισχυόντων. 

Η κατάρτιση προγράμματος επί της πορείας και της 
δραστηριότητας του Επιμελητηρίου ως συμβουλευτικού 
και γνωμοδοτικού οργάνου της πολιτείας και ως φορέα α¬ 
νάπτυξης και προαγωγής των επαγγελμάτων και της βιο¬ 
τεχνίας του εμπορίου και της βιομηχανίας. 

Η μελέτη και η πρόταση μέτρων για την απλούστευση 
των διαδικασιών μέσα στο Επιμελητήριο για την αύξηση 
της παραγωγικότητας και την ταχύτερη εξυπηρέτηση 
των συναλλασσόμενων. 

Η επιμέλεια της προπαρασκευής για συμμετοχή του Ε¬ 
πιμελητηρίου σε συνέδρια εσωτερικού και εξωτερικού, 
καθώς και σε εμπορικές αποστολές. 

Η οργάνωση εκθεσιακών εκδηλώσεων στο εσωτερικό 
και εξωτερικό σε συνεργασία με τις αρμόδιες κρατικές υ¬ 
πηρεσίες. 

Η καταγραφή των επιτόπιων εμπορικών συνηθειών και 
εμπορικών εθίμων. 

Η τήρηση ευρετηρίου των εκάστοτε υφισταμένων Σω¬ 
ματείων - Ενώσεων, Ομοσπονδιών, Συνεταιρισμών κ.λπ. 

Η επιμέλεια της σύνταξης, έκδοσης και διεκπεραίωσης 
του μηνιαίου Δελτίου του Επιμελητηρίου. 

β. ΤΜΗΜΑ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού Οικονομι¬ 
κού, ανήκουν: 

- Ο χειρισμός όλων των θεμάτων υπηρεσιακής κατά¬ 
στασης του προσωπικού. 

- Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

- Η μέριμνα για την διακρίβωση των αναγκών εκπαίδευ¬ 
σης του προσωπικού. 

- Η μέριμνα για την εφαρμογή προγραμμάτων εκπαί¬ 
δευσης προσωπικού στο εσωτερικό και εξωτερικά στα 
πλαίσια της ισχύουσας κάθε φορά σχετικής νομοθεσίας. 

- Η μέριμνα για την διατήρηση και λειτουργία της βι¬ 
βλιοθήκης και τον εμπλουτισμό της με έντυπο υλικό. 

- Η διακίνηση της αλληλογραφίας, δακτυλογράφηση, α¬ 
ναπαραγωγή εγγράφων και εντύπων, διεκπεραίωση και 
τήρηση του Γενικού πρωτοκόλλου των εισερχομένων και 
εξερχομένων εγγράφων. 

- Η μέριμνα για την βεβαίωση του γνησίου της υπογρα¬ 
φής του προσωπικού και των πολιτών. 

- Η μέριμνα για την παραλαβή από το Εθνικό Τυπογρα- 
φείοτων φύλλωντης Εφημερίδας της Κυβερνήσεως ή άλ¬ 
λων εντύπων και διανομή τους στα αρμόδια γραφεία, 

- Η μέριμνα για την φύλαξη και καθαρισμό της Υπηρε¬ 
σίας. 

- Η μέριμνα για την λειτουργία του τηλεφωνικού κέ¬ 
ντρου. τηλετύπων και λοιπών μέσων επικοινωνίας. 

- Η μέριμνα για την τήρηση των Πρακτικών της Διοικητι¬ 
κής Επιτροπής και του Διοικητικού Συμβουλίου του Επι¬ 
μελητηρίου. 

- Η μέριμνα για την κατάρτιση και τροποποίηση του προ¬ 


ϋπολογισμού του Επιμελητηρίου. 

- Η διαχείριση κάθε δαπάνης, καθώς και η εκκαθάριση 
αποδοχών και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλι¬ 
κού, εφοδίου ή άλλου περιουσιακού στοιχείου, σύμφωνα 
με την ισχύουσα νομοθεσία. 

- Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων, εγκαταστάσεων και 
μηχανημάτων, κ.λ.π.). 

- Η μέριμνα για την εκποίηση κάθε περιουσιακού στοιχείου. 

- Η μέριμνα για την στέγαση της Υπηρεσίας. 

- Η μέριμνα για την διαχείριση υλικού της Υπηρεσίας. 

- Η θεώρηση του ομοίου και γνησίου της υπογραφής 
των μελών του Επιμελητηρίου. 

γ. ΤΜΗΜΑ ΜΗΧΑΝΟΓΡΑΦΙΚΩΝ ΕΦΑΡΜΟΓΩΝ 
Στην αρμοδιότητα του Τμήματος Μηχανογραφικών 
Εφαρμογών, ανήκουν: 

- Η τήρηση των μητρώωντων μελώντου Επιμελητηρίου, 
η συνεχής ενημέρωσή του, καθώς και η έκδοση σχετικών 
πιστοποιητικών. 

- Η σύνταξη των εκλογικών καταλόγων για την ανάδειξη 
της Διοικήσεως του Επιμελητηρίου και κάθε σχετική ερ¬ 
γασία με τις εκλογές. 

- Η παραλαβή και έλεγχος δικαιολογηπκών για την έκ¬ 
δοση άδειας παραγωγού Ασφαλίσεων, Ασφαλιστικών 
Πρακτόρων, Μεσιτών Ασφαλίσεων, Ασφαλιστικών Συμ¬ 
βούλων και Συντονιστικών Ασφαλιστικών Συμβούλων, κα¬ 
θώς και η τήρηση Ειδικού Μητρώου αυτών. 

- Η έκδοση αδειών Μεσιτών Αστικών Συμβάσεων και τή¬ 
ρηση Ειδικού Μητρώου αυτών. 

- Η παραλαβή και ο έλεγχος δικαιολογηπκών για την εγ¬ 
γραφή στο Ειδικό Μητρώο Εξαγωγέων. 

- Κάθε ενέργεια για την εφαρμογή του Νόμου περί 
Εμπορικών Ανππροσώπων. 

-Η έκδοσηπιστοποιητικώνπροελεύσεωςκαι βεβαιώσε¬ 
ων τιμών. 

- Η διενέργεια διαιτησιών, πραγματογνωμοσυνών, δειγ¬ 
ματοληψιών και επίλυσης εμπορικών διαφορών, σύμφω¬ 
να με την ισχύουσα νομοθεσία. 

- Η πλήρης κάλυψη των μηχανογραφικών αναγκών ό¬ 
λων των Τμημάτων της Υπηρεσίας από πλευράς ανάλυ¬ 
σης, σχεδίασης προγραμματισμού τεκμηρίωσης, υλοποί¬ 
ησης των εφαρμογών του και σύνταξης Ειδικών Τεχνικών 
Μελετών και Μελετών Σκοπιμότητας, 

Αρθρο 3 

Διάρθρωση θέσεων 

Οι θέσειςτου μόνιμου προσωπικού κατά κατηγορίες και 
κλάδους αναδιαρθρώνονται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός Θέσεις τρεις (3) 

ΚΑΤΗΓΟΡΙΑ ΤΕ 

Κλάδος ΤΕ Πληροφορικής 

Ειδ. Πληροφορικής Θέση μία (1) 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός Θέσεις πέντε (5) 

Κλάδος ΔΕ Προσωπικού Η/Υ 
Ειδικότητας Χειριστών Η/Υ Θέση μία (1) 

ΚΑΤΗΓΟΡΙΑ ΥΕ 

Κλάδος ΥΕ Επιμελητών Θέση μία (1) 

Κλάδος ΥΕ Προσωπικού Καθαριότητας Θέση Μία (1} 

- Μία (1) θέση ΥΕ Εισπρακτόρων με σχέση εργασίας 
Ιδιωτικού Δικαίου αορίστου χρόνου. Η θέση αυτή είναι μό- 

νιμη και ιδρύθηκε με το Ν. 1882/90 άρθρο 44 και της ΚΥΑ 
αριθ. ΔΙΔΑΔ/Φ. 12/86 2651/30.7.90, 

Μία (1) θέση προσωρινή καθαρίστριας με σχέση εργα¬ 
σίας Ιδιωτικού Δικαίου αορίστου χρόνου, σύμφωνα με τις 
διατάξεις του Ν. 1746/88. 

Άρθρο 4 

Προσόντα Διορισμού 

Ως προσόντα διορισμού σε θέσεις μονίμου και με σχέ¬ 
ση εργασίας Ιδιωτικού δικαίου προσωπικού, ορίζονται τα 
κατά ειδικότητα προβλεπόμενα στις διατάξεις του Π.Δ. 

194/1988 (ΦΕΚ 84/Α/88) όπως τροποποιήθηκε με τα Π,Δ. 
172/92 {ΦΕΚ 81/Α/92) και 368/92 (ΦΕΚ 186/Α/92). 

Άρθρο 5 

Προϊστάμενοι Υπηρεσιών 

1. Της Διεύθυνσης του Επιμελητηρίου Σερρών, 
προΐσταται μόνιμος υπάλληλος του Κλάδου ΠΕ Διοικητι¬ 
κού - Οικονομικού της Κατηγορίας ΠΕ και εν ελλείψει του 
Κλάδου ΔΕ Διοικητικού - Λογιστικού της Κατηγορίας ΔΕ. 

2. Των Τμημάτων του εν λόγω Επιμελητηρίου πλην του 
Τμήματος Μηχανογραφικών Εφαρμογών, προΐστανται 
μόνιμοι υπάλληλοι του Κλάδου ΠΕ Διοικητικού - Οικονο¬ 
μικού και εν ελλείψει του Κλάδου ΔΕ Διοικητικού - Λογι¬ 
στικού. 

3. Του Τμήματος Μηχανογραφικών Εφαρμογών, 
προΐσταται μόνιμος υπάλληλος του Κλάδου ΤΕ Πληρο¬ 
φορικής και εν ελλείψει ΔΕ Προσωπικού Η/Υ ή ΠΕ Διοικη¬ 
τικού - Οικονομικού ή ΔΕ Διοικητικού - Λογιστικού. 

Άρθρο 6 

Μεταβατικές Διατάξεις 

Οι κατά την δημοσίευση του παρόντος μόνιμοι υπάλλη¬ 
λοι του Εμπορικού και Βιομηχανικού Επιμελητηρίου Σερ¬ 
ρών, κατατάσσονται αυτοδίκαια σε θέσεις αντίστοιχες 
κατά κλάδους και κατηγορίες που προβλέπονται στο άρ¬ 
θρο 3 και 4 του παρόντος, 

Από την δημοσίευση του παρόντος καταργούνται η ΚΥΑ 
199446/11956/71 {ΦΕΚ 821/Β/71) «Περί Οργανώσεως 
των Υπηρεσιών του Εμπορικού και Βιομηχανικού Επιμε¬ 
λητηρίου Σερρών» και κάθε άλλη διάταξη που ρυθμίζει 
διαφορετικά από το παρόν διάταγμα. 

Στον Υφυπουργό Ανάπτυξης, αναθέτουμε την δημοσί¬ 
ευση και εκτέλεση του παρόντος διατάγματος. 

Αθήνα, 27 Μαΐου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

ΑΝΑΣΤΑΣΙΟΣ ΜΑΝΤΕΛΗΣ ΜΙΧ. ΧΡΥΣΟΧΟΪΔΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 131 (4) 

Χαρακτηρισμός Κοινότητας Θερμών Νιγρίτας Σερρών 
ως Λουτρόπολης 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Α.Ν. 1565/50 (ΦΕΚ 255/50) «περίσυ- 
στάσεως Ελληνικού Οργανισμού Τουρισμού», όπως κυ¬ 
ρώθηκε, τροποποιήθηκε και συμπληρώθηκε από το Ν. 
1624/51 (ΦΕΚ 7/51), τα Ν.Δ. 4109/60, 201/74, το Ν. 
2160/93 και ισχύει σήμερα. 

2. Τις διατάξεις του άρθρου 8 του Ν. 1698/1919 «περί 
οργανώσεως της λειτουργίας του κατά Ν. 241 αυτοτε¬ 
λούς Γραφείου Ξένων και Εκθέσεων» (ΦΕΚ 11/19). 

3. Τιςδιατάξεις του άρθρου 29Ατου Ν. 1558/1985προ- 
στεθέντος διά του άρθρου 27 του Ν. 2081/1992, όπως α- 
ντικαταστάθηκε με το άρθρο 1 παρ. 2α του Ν. 2469/1997 
(Α 38), 

4. Την με αριθ. 14/92 απόφαση του Κοινοτικού Συμβου¬ 
λίου Θερμών Νιγρίτας. 

5. Την με αριθ. 914/7.12.93 απόφαση του Διοικητικού 
Συμβουλίου του ΕΟΤ. 

6. Το Π.Δ. 459/13.11,93 «περί ανασύστασης του Υπουρ¬ 
γείου Τουρισμού και καθορισμός των αρμοδιοτήτων του» 

(ΦΕΚ 193/Α/93). 

7. Το Π.Δ. 27/1.2,96 (ΦΕΚ 19/Α/1.2.96) «περί συγχώνευ¬ 
σης των Υπουργείων Τουρισμού, Βιομηχανίας, Ενέργει¬ 
ας, Τεχνολογίας και Εμπορίου στο Υπουργείο Ανάπτυ¬ 
ξης» και το Π.Δ. 377/96 (ΦΕΚ /Α/25.9.96) «Διορισμός 
Υπουργών, Αναπληρωτή Υπουργού και Υφυπουργών». 

8. Το γεγονός ότι απότις διατάξεις του διατάγματος αυ¬ 
τού δεν προκαλείται δαπάνη εις βάρος του Κρατικού 
Προϋπολογισμού, 

9. Τις με αριθ. 301/1994 και 160/1977 γνωμοδοτήσεις 
του Συμβουλίου της Επικράτειας, ύστερα από πρόταση 
της Υπουργού Ανάπτυξης, αποφασίζουμε: 

Άρθρο μόνο 

Χαρακτηρίζεται ως Λουτρόπολη η Κοινότητα Θερμών 
Νιγρίτας Σερρών, στα Διοικητικά όρια της οποίας συμπε- 
ριλαμβάνεται η ομώνυμη Ιαματική Πηγή τουριστικής ση¬ 
μασίας. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 27 Μαΐου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωαου 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


■Πληροφορίες δημοσιευμάτων Α.Ε. · Ε.Π.Ε. 

5225761 

ΘΕΣΣΑΛΟΝΙΚΗ 



5230Β41 

Βαο, Όλγας 168, 1ος ορ.-Τ.Κ. 

548 55 (031)423956 

Πληροφορίες δημοσιευμάτων λοιπών Φ.Ε.Κ. 

5225713 

ΠΕΙΡΑΙΑΣ 

4136402 


5249547 

Νικήτα 6-8 Τ.Κ. 1Β5 31 

4171307 

Πώληση Φ.Ε.Κ. 

5239762 

ΠΑΤΡΑ 

(061)271249 

Φωτοαντίγραφο παλαιών Φ.Ε.Κ. 

5248141 

Κορίνθου 327 Τ.Κ. 252 23 

224581 

Βιβλιοθήκη παλαιών Φ.Ε.Κ. 

5248188 

ίΌΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5246785 

Διοικητήριο Τ.Κ. 454 44 

(0651)21901 

Εγγραφή Συνδρομητών Φ.Ε.Κ και 


ΚΟΜΟΤΗΝΗ 

(0531)22637 

αποστολή Φ.Ε.Κ. 

5248320 

Δημοκρατίας 1 Τ.Κ. 691 06 

26522 



’ Οι συνδρομές του εσωτερικβύ προπληρώνονται στο Δημόσια Ταμεία που δίδουν αποδεικτικό είσπροΐης (διπλότυπο) 
το οποίο με τη φροντίδατου ενδιαφερομένου ποεπει νο στέλνεται στην Υπηρεσιακού Εθνικού Τυπογραφείου. 

' Οι συνδρομές του εξωτερικού επιβαρύνονται πέρε των παραπανω ανοφερομένων ποσών με τα ταχυδρομικό τέλη και 
μπορεί νο στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

’ Η πληρωμή του ποσοστού του ΤΑΠΕΤ που αντιστοιχεί σε συνδρομές εισποάττεται στην Αθήνα απρτο Ταμείο του ΤΑ- 
ΠΕΤ (Σολωμού 51 - Αθήνα) κα; στις άλλες πόλεις από τα Δημόσια Ταμείο 

* Οι συνδρομητές του εξωτερικού μπορούν νο στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και Οι επιχειρήσεις αυτών πληρώνουν το αισο χρηματικά 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χοόνο. που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

τ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφο διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινό από ΟΒ.ΟΟ' έως 13,00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















